section_heading: Razina 4: nesreća s lokalnim posljedicama
paragraph_text: Nesreća s lokalnim posljedicama predstavlja manje ispuštanje radioaktivnog materijala, koje osim kontrole lokalno proizvedene hrane, vjerojatno nece zahtijevati provedbu drugih planiranih mjera zaštite. Kod ove nesreće obično jedna osoba pogine zbog radioaktivnog zračenja. Dolazi do taljenja nuklearnog goriva, koje rezultira otpuštanjem više od 0,1% radioaktivnog sadržaja jezgre. Dolazi do ispuštanja značajnih količina radioaktivnog materijala unutar postrojenja, s velikom vjerojatnošću da se stanovništvo izloži ozračenju iznad propisanih granica. Primjeri nesreća s lokalnim posljedicama su nesreće u Sellafieldu (Ujedinjeno Kraljevstvo) – bilo je 5 nezgoda od 1955. do 1979., nesreća u SL-1 pokusnoj nuklearnoj elektrani 1961. (SAD) – 3 osobe usmrćene, nesreća u nuklearnoj elektrani Saint-Laurent (Francuska) – 1969. se desilo djelomično topljenje jezgre i 1980. pregrijavanje grafita, nesreća u Buenos Airesu (Argentina) 1983. – nesreća kod postavljanja gorivih šipki kada je poginuo jedan operater i dvoje ozlijeđeno, nesreća u Jaslovské Bohunice (Čehoslovačka) 1977. – radioaktivno zagađenje zgrade nuklearnog reaktora i nesreća u Tokaimurai (Japan) 1999. – tri neiskusna operatera su uzrokovali nesreću, od kojih su dvojica poginula (smjesa obogaćenog uranija je nepravilno korištena prilikom postupka taloženja, što je prouzrokovalo smrt dvojice radnika. Oko 100 radnika i lokalnih stanovnika su hospitalizirani zbog izloženosti zračenju.).